User:Osman Gani Shahed

আপনি বিকেলে ঝিরিঝিরি বাতাসে হাঁটছেন আর গলা ছেড়ে গান গাইতে ইচ্ছে করছে? কিংবা রাতের আকাশে চাঁদ দেখে রোমাঞ্চিত হচ্ছেন? আচ্ছা, এ দুটোর একটিও আপনার ক্ষেত্রে প্রজোয্য না হলে আপনি নিশ্চয়ই কখনও না কখনও পড়ার টেবিলে বসে ঝিমিয়েছেন! আপনার মনে কখনও প্রশ্ন জেগেছে কি? এইগুলোর পিছনে কি কারণ জড়িত? আমরা সবাই হয়ত এগুলোকে খুব স্বাভাবিক ব্যাপার মনেকরি! কিন্তু আসলে কি তাই? . এসব কিছুর পিছনে খুব মজার একটি ব্যাপার জড়িত। যার নাম "সার্কিডিয়ান রিদম" বা সার্কিডিয়ান ছন্দ। সোজাসাপ্টা বাংলায় এটিকে "দেহ ঘড়ি" বলা হয়। আমাদের মস্তিষ্কের হাইপোথ্যালমাস অঞ্চলের প্রায় ২০০০০ সুপরাকিউজমেটিক নিউরন নিয়ে এটি গঠিত। সময়ের পরিবর্তনের সাথে সাথে আমাদের সবার মাঝে যে শারিরীক, মানসিক এবং আচরণগত পরিবর্তন হয় থাকে তার জন্য দায়ি এই দেহঘড়ি বা সার্কিডিয়ান রিদম। মস্তিষ্কে অবস্থিত নিউরনকে আলোর মাত্রা একধরনের সংকেত প্রেরণ করে থাকে। উক্ত সংকেতের উপর মানুষের শারিরীক বা মানসিক সক্ষমতা নির্ভর করে। যার ফলে দেখা যায় কেউ নির্দিষ্ট একটি সময়ে সতেজ অনুভব করে আবার কেউ দুর্বল অনুভব করে। এটি হয়ে থাকে সার্কিডিয়ান রিদম বা দেহঘড়ির পার্থক্যের কারণে। প্রায় অধিকাংশ মানুষের সার্কিডিয়ান রিদম একটি সুনির্দিষ্ট রুটিন বা কার্যকাঠামো অনুসরণ করে থাকে। সার্কিডিয়ান রিদমের প্রভাবে আমাদের দেহের তাপমাত্রা, ব্যথা অনুভূতি, মানসিক কার্যক্ষমতা, শারিরীক কার্যক্ষমতা, রক্ত প্রবাহ নির্ধারিত হয়ে থাকে। আমাদের দৈনন্দিন জীবনের কাজকর্মে সার্কিডিয়ান রিদমের ভূমিকা খুব গুরুত্বপূর্ণ। . এবার দেখা যাক সার্কিডিয়ান রিদম বা দেহঘড়ি কিভাবে আমাদের প্রাত্যহিক জীবনে ভূমিকা পালন করে থাকেঃ . ★সকাল ৬টা-৬:৪৫মিনিটঃ এসময় আপনার দেহের রক্ত সঞ্চালন সবচেয়ে দ্রুত গতিতে প্রবাহিত হয়ে থাকে। যেটি আপনাকে সারাদিনের পরিশ্রম করার জন্য প্রস্তুত করে গড়ে তুলে। . ★সকাল ৭টা ৩০ মিনিটঃ মানবদেহে মেলাটোনিন গ্রন্থের নিঃস্বরণ বন্ধ হয়ে যায় এবং ধীরেধীরে ঘুমের মাত্র কমে যায়। . ★সকাল ৮টা ৩০ মিনিটঃ মানুষের কার্যক্ষমতা নির্ধারণকারী নিউরনগুলো দিনের ধকল সামলানোর জন্য প্রস্তুতি নিতে থাকে। . ★সকাল ৯টাঃ মস্তিষ্কে সর্বোচ্চ মাত্রায় টেস্টস্টোরেন নিঃসৃত হয়ে থাকে। টেস্টস্টোরেন হচ্ছে মানব দেহের কর্মোদ্যম নির্ধারক হরমোন। দৈনন্দিন জীবনে আপনাকে কর্মসচেতন থাকতে টেস্টস্টোরেন সাহায্য করে থাকে। মস্তিষ্কে টেস্টস্টোরেন নিঃসরণ মাত্রা কমতে থাকলে কাজের প্রতি আমাদের মনোযোগ কমতে থাকে। . ★সকাল ১০ টা থেকে ১১টাঃ এই এক ঘন্টা সময়ে মানবদেহ দিনের সবচেয়ে বেশি কর্মোদ্যম থাকে। এসময় যেকোনো কাজ খুব সহজে পূর্ণ মনযোগ দিয়ে সম্পাদন করা সম্ভব। শরীরের কর্মোদ্যম টিস্যুগুলো সবচেয়ে বেশি সক্রিয় থেকে আপনার জন্য যেকোনো কাজ বা পড়াশোনাকে খুব সহজ করে দেয়। . ★দুপুর ১২টাঃ আপনার মস্তিষ্কে টেস্টস্টোরেনের নিঃসরণের মাত্রা কমতে থাকে। . ★দুপুর ১ টাঃ পাকস্থলী আপনার মস্তিষ্কে অবস্থিত নিউরনকে খাদ্যগ্রহণের জন্য সংকেত প্রেরণ করতে থাকে। কারণ আপনাকে কর্মক্ষম রাখতে প্রচুর পরিমাণ জ্বালানীর প্রয়োজন হয়। এই সময়ে যেকোনো কাজে মনযোগ ধরে রাখা সবচেয়ে চ্যালেঞ্জিং। সঠিক সময়ে খাদ্য গ্রহণ করে না থাকলে টেস্টোরনের প্রবাহ খুব সংকোচিত হয়ে পড়ে এবং আপনার মেজাজ বিগড়ে যেতে পারে। . ★দুপুর ২টা৩০ মিনিটঃ খাদ্য গ্রহণের পর আপনার মস্তিষ্কে নিসৃত টেস্টস্টোরেনের মাত্রা মোটামুটি ভারসাম্যপূর্ণ অবস্থায় বিরাজমান থাকে। আবার সার্কিডিয়ান রিদমের পার্থক্যের কারণে কেউ কেউ তন্দ্রাচ্ছন্ন হয়ে পড়েন। তাই চাইলে একটু ঘুমিয়ে নিতে পারেন যেটি আপনার মস্তিষ্ক এবং শরীরকে ক্ষণিকের জন্য বিশ্রাম দিবে এবং আপনাকে আরও বেশি কর্মোদ্যম করে তুলবে। . ★বিকাল ৩ টা ৩০ মিনিটঃ এই সময়ে আপনার শরীর খুব কর্মতৎপর থাকে এবং যেকোনো কাজে দ্রুত সাড়া প্রদান করে। . ★বিকাল ৫টাঃ আপনার কন্ঠের মাংসপেশি এবং মস্তিষ্কের নিউরনগুলো দিনের সবচেয়ে বেশি ভারসাম্যপূর্ণ অবস্থা বিরাজ করে। যেটি আপনার হৃৎপিন্ডের কার্যাবলীকে সুসমন্বিত করে শ্বাস-প্রশ্বাঃসকে নিয়ন্ত্রণ করে থাকে। এই সময়টাতে আপনার কন্ঠ সবচেয়ে বেশি সুরেলা শোনাবে যেটি গান করার জন্য সবচেয়ে উপযুক্ত! আর তাইতো বিকেলে রাস্তায় হাঁটতে হাঁটতে কিংবা ছাদের রেলিংয়ে বসে আপনার অজান্তেই আপনি গুন গুন করে গান গাইতে শুরু করেন!! এতোদিন কি আপনি জানতেন? এর পিছনে আপনার দেহঘড়ি বা সার্কিডিয়ান রিদম-ই ভূমিকা রাখছে! . ★সন্ধ্যা ৬ টাঃ সারাদিনে পরিশ্রান্ত নিউরনগুলোতে স্থিতাবস্থা বিরাজ করে। . ★সন্ধ্যা ৬ টা ৩০ মিনিটঃ দেহের রক্তসঞ্চালন সর্বোচ্চ মাত্রায় থাকে। যেটি আপনাকে পুনরায় কর্মসচেতন করে তুলে। . ★সন্ধ্যা ৭ টাঃ দেহের তাপমাত্রা দিনের সর্বোচ্চ পর্যায়ে অবস্থান করে। সারদিনের কর্মতৎপরতা শেষে আপনার দেহকে পুনরায় সজীব করার শেষ প্রক্রিয়া এটি। . ★রাত ৯ টাঃ মেলাটোনিন হরমোনের নিঃসরণ শুরু হয়। মেলাটোনিন হরমোন আপনার মস্তিষ্কে ঘুমানোর জন্য সংকেত প্রেরণ করে থাকে। এ সময়টাতে আপনার দেহে হালকা ধাক্কা লাগে। কারণ মস্তিষ্কের নিউরনগুলো তাদের কার্যক্রমের ধরন পাল্টাতে থাকে। আর তাই আপনি পড়ার টেবিলে ঝিমিয়ে পড়েন! হুমম... ঠিক নয়টায়! এই ধাক্কা কাটিয়ে উঠতে পারলে আপনার পক্ষে আরও কয়েক ঘন্টা জেগে থাকা সম্ভব। . ★রাত ১১টা ৩০ মিনিটঃ নিউরনগুলো আপনার মস্তিষ্কে সংকেত পাঠাতে থাকে..... সবকাজ গুটিয়ে রাখুন, আমার পক্ষে আর সম্ভব হচ্ছে না। . ★রাত ১২ টাঃ স্বয়ংক্রিয়ভাবে আপনার দৈহিক ক্রিয়া শাট ডাউন করে। আপনার পক্ষে চাইলেও আর কোন কাজে মনযোগ ধরে রাখা সম্ভব নয়। আপনার দেহের কোষ কিংবা মস্তিষ্কের নিউরনগুলো সবচেয়ে দুর্বল অবস্থানে থাকে। . ★রাত ২টাঃ নিদ্রা গভীর সময়। এই সময়টাতে মানুষের ঘুমের মাত্রা সবচেয়ে গভীর হয়ে থাকে। আবার কেউ মস্তিষ্কের বিপরীতে জোর করে কোন কাজ করতে গেলে সাড়া পাওয়ার সম্ভাবনা খুব কম থাকে। কারণ তখন ক্ষয়ে যাওয়া কোষগুলো পুনরায় গঠিত হতে থাকে। ★ভোর ৪টাঃ আপনার দেহে সবচেয়ে নিম্ন তাপমাত্রা বিরাজ করে। . ★সকাল ৬টাঃ ঘুমের মাত্রা ধীরে ধীরে কমতে থাকে। . অধিকাংশ মানুষের ক্ষেত্রে উপরোক্ত সার্কিডিয়ান রিদম পরিলক্ষিত হয়ে থাকে।(অবশ্য কারও কারও ক্ষেত্রে এর ব্যতিক্রম হতে পারে।) . পরামর্শঃ সর্বোচ্চ ফলাফল পেতে আপনার সার্কিডিয়ান রিদম বা দেহঘড়ি অনুযায়ী দৈনন্দিন কার্যতালিকা প্রণয়ন করুন। দিনের শুরুতে কঠিন কাজগুলো সম্পন্ন করুন বা জটিলতর বিষয়গুলো পড়াশুনা করুন। দৈনিক একটি নির্দিষ্ট সময়ে ঘুমোতে যান। . সার্কিডিয়ান রিদমের বিপরীতে জোর করতে যাবেন না হীতে বিপরীত হতে পারে।